CELEX: C2005/143/76
Language: sk
Date: 2005-06-11 00:00:00
Title: Vec T-146/05: Žaloba podaná 14. apríla 2005: Flex Equipos de Descanso, S.A. proti Úradu pre harmonizáciu vnútorného trhu (ochranné známky a vzory)

11.6.2005   
            
            
               SK
            
            
               Úradný vestník Európskej únie
            
            
               C 143/40
            
         Žaloba podaná 14. apríla 2005: Flex Equipos de Descanso, S.A. proti Úradu pre harmonizáciu vnútorného trhu (ochranné známky a vzory)
   (Vec T-146/05)
   (2005/C 143/76)
   Jazyk žaloby: angličtina
   Flex Equipos de Descanso, S.A., so sídlom v Alcobendas, Madrid (Španielsko), v zastúpení: I. Valdelomar Serrano, lawyer, podala 14. apríla 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Ďalší účastník konania pred odvolacím senátom bol Recticel N.V., so sídlom v Sint-Lambrechts-Woluwe (Belgicko).
   Žalobca navrhuje, aby Súd prvého stupňa:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu z 8. februára 2005 vo veci R 469/2004-2,
            
         
               —
            
            
               vrátil vec Úradu pre harmonizáciu vnútorného trhu a nariadil mu, aby zamietol zápis ochrannej známky Spoločenstva č. 1.278.175 RENOFLEX pre všetky tovary tried 17 a 20,
            
         
               —
            
            
               vyslovil, že Úrad pre harmonizáciu vnútorného trhu porušuje zásadu právnej istoty,
            
         
               —
            
            
               zaviazal žalovaného na náhradu trov konania.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               Recticel N.V.
            
         
               Prihlasovaná ochranná známka Spoločenstva:
            
            
               Slovná ochranná známka „RENOFLEX“ pre tovary zaradené okrem iného v triedach 17 a 20 (výplne do sedadiel, sedadlá do vozidiel, nábytok ...) – prihláška č. 1 278 175
            
         
               Majiteľ ochrannej známky alebo označenia, ktoré je základom námietok:
            
            
               Žalobca
            
         
               Ochranná známka alebo označenie, ktoré je základom námietok:
            
            
               Vnútroštátne obrazové ochranné známky „FLEX“ pre tovary zaradené v triedach 17 a 20 (guma, postele, matrace, meniteľný nábytok, stoly...)
            
         
               Rozhodnutie námietkového oddelenia:
            
            
               Vyhovenie námietkam pre všetky namietané tovary
            
         
               Rozhodnutie odvolacieho senátu:
            
            
               Zrušenie rozhodnutia námietkového oddelenia
            
         
               Dôvody žaloby:
            
            
               Pravdepodobnosť zámeny medzi ochrannou známkou Spoločenstva a skoršími ochrannými známkami je zreteľná kvôli podobnosti označení a skutočnosti, že tovary, na ktoré sa vzťahujú ochranné známky, sú čiastočne zhodné, čiastočne podobné.
               Ochranná známka Spoločenstva vykazuje veľkú podobnosť so skoršími ochrannými známkami z toho dôvodu, že slovný prvok a prevládajúca časť skorších ochranných známok FLEX je súčasťou namietanej ochrannej známky Spoločenstva RENOFLEX.
               Pridanie slova RENO nemení celkový dojem. Napadnuté rozhodnutie preto porušuje článok 8 ods. 1 písm. b) nariadenia Rady (ES) č. 40/94.
               Úrad pre harmonizáciu vnútorného trhu okrem toho porušil zásadu právnej istoty.